Danmark var oppe mod Frankrig, efter de slog de brasilianske stjerner i semfinalen i indendørsturneringen Star Sixes

Det danske hold ved den stjernebesatte turnering Star Sixes havde spillet sig i finalen med en semifinalesejr over Brasilien, men i finalen mod Frankrig tabte holdet med 2-1.

Danskerne kom bagud tidligt i kampen, da Jan Hoffmann ikke fik kastet sig over bolden. Her scorede den tidligere Monaco- og Barcelona-spiller Ludovic Giuly ganske sikkert.

Franskmændenes føring holdt dog ikke længe, for herefter iscenesatte Martin Jørgensen med stort overblik et kontraangreb, hvor han lagde bolden til rette for Daniel Jensen, der afsluttede køligt og præcist.

I anden halvleg kom danskerne bagud nok engang. Youri Djorkaeff stod for scoringen, og så skulle der igen jagtes en udligning.

Det lykkedes dog ikke for det danske hold, så kampen endte 2-1.

Se målene i semifinalen mod Brasilien: